Tord Asle Gjerdalen

Tord Asle Gjerdalen (født 1983) er en norsk langrennsløper. Han går for Fossum Idrettsforening og gikk for Team Ragde Eiendom til 2020.PRO TEAM PRESENTATION 2014/2015 - TEAM SANTANDER  swixclassics.com (10/12/2014) Han ble verdensmester på 4×10 km stafett i 2011 og 2013. Han har vunnet  Marcialonga tre ganger, og han vant Vasaloppet 2021.

Gjerdalens varemerke er å gå skirenn iført pilotbriller av typen Ray Ban Aviator.Dette er Buskeruds OL-utøvere NRK Gjerdalen har derfor fått Ray Ban som personlig sponsor.

 Karriere 
 2000–2007 

Gjerdalen har to ganger takket nei til å være med på det norske langrennslandslaget, for å prioritere medisinstudiene. Som 16–17-åring var Tord Asle nesten uslåelig, men påfølgende sesong, da han var 18 år gammel, slet han mye med sykdom. Gjerdalen debuterte i verdenscupen i Trondheim i 2004. Etter en god forsesong i 2005/06-sesongen ble han tatt ut på det norske laget til OL i Torino. Han fikk gå både jaktstart og 50 km fellesstart. Han fikk sin beste plassering med 15.-plass på 50 km, der han også var beste nordmann.

 2007–2013, i verdenstoppen 
Han fikk sitt store gjennombrudd i 2007/08-sesongen. Han ble beste nordmann i Tour de Ski med fjerdeplass. I Falun fikk han sin første individuelle pallplassering i verdenscupen da han ble nummer 2 på jaktstarten etter tsjekkeren Lukáš Bauer. Han kom på delt fjerdeplass i verdenscupen denne sesongen, sammen med Giorgio Di Centa.

Da Petter Northug vant 50 km fristil i VM i Liberec 2009 ble Gjerdalen av mange tildelt mye av æren for at Northug vant gullet, blant annet ved å bremse tet-feltet mens Northug byttet ski. Gjerdalen endte selv på 20.-plass etter et stavbrekk noen få kilometer før målgang.

Under Ski-VM i Oslo i mars 2011 tok Gjerdalen bronsemedalje på 50 km fellesstart,NRK.no – resultater 50 km og han gikk på det norske laget som tok gull på 4×10 km stafett. De andre på laget var Martin Johnsrud Sundby, Eldar Rønning og Petter Northug.

I Ski-VM 2013 i Val di Fiemme tok Gjerdalen bronse på 15 km fri teknikk med intervallstart etter Petter Northug og Johan Olsson. Gjerdalen gikk første etappe på det norske laget som tok gull på 4×10 km stafett. De andre på laget var Eldar Rønning, Sjur Røthe og Petter Northug. Gjerdalen ble nummer tolv på 30 km duatlon og nummer seks på 50 km klassisk med fellesstart.

Han ble nummer seks sammenlagt i Tour de Ski 2013/14.

 Langløp 
Gjerdalen begynte i 2014 å satse på langløp. Han vant Marcialonga tre år på rad fra 2015 til 2017, og han vant Toblach-Cortina både i 2016, 2017 og 2018. Han vant Kaiser Maximilian Lauf i 2017 og 2018, og han vant La Diagonela og Reistadløpet i 2018. 

Sammenlagt kom han på tredjeplass i Ski Classics 2014/15, andreplass i Ski Classics 2015/16 og førsteplass i Ski Classics 2016/17 og Ski Classics 2017/18.

I 2020 etablerte Gjerdalen sitt eget lag, Team XPND Fuel of Norway.Gjerdalen starter nytt lag. Dagbladet. Besøkt 25. november 2020. Han vant Vasaloppet 2021 på ny rekordtid 3.28.18, over ti minutter raskere enn Jörgen Brinks gamle rekord fra 2012.

 Resultatoversikt 
 Verdenscupen i langrenn 
 Sesong Sammenlagt Distanse Sprint Poeng Plass Poeng Plass Poeng Plass 2005/06  157 34.  157  22.  -  - 2006/07  39  85.  39  51.  -  - 2007/08  692  4.  353  9.  139  18. 2008/09  183  40.  125  32.  22  66. 2009/10  197  39.  106  35.  11  86. 2010/11  237  33.  161  24.  16  73. 2011/12  3  150.  1  96.  -  - 2012/13  143  50.  99  41.  -  - 2013/14  258  30.  98  36.  -  -

 Olympiske leker 
Olympiade15 km 30 km50 km4 x 10 km stafettSprint Sprintstafett2006 Torino-17.-plass15.-plass---2010 Vancouver28.-plass19.-plass----2014 Sotsji–20.-plass21.-plass–––

 Ski Classics 
+Enkeltseire Nr. Dato Sted Renn Disiplin 1. 25. januar 2015   Val di Fiemme/Val di Fassa Marcialonga 57 km klassisk fellesstart 2. 31. januar 2016   Val di Fiemme/Val di Fassa Marcialonga 70 km klassisk fellesstart 3. 13. februar 2016  Toblach Toblach–Cortina 32 km klassisk fellesstart 4. 3. desember 2016  Livigno La Sgambeda 30 km klassisk fellesstart 5. 29. januar 2017  Val di Fiemme/Val di Fassa Marcialonga 57 km klassisk fellesstart 6. 11. februar 2017  Toblach Toblach–Cortina 50 km klassisk fellesstart 7. 13. januar 2018  Seefeld in Tirol Kaiser Maximilian Lauf 60 km klassisk fellesstart 8. 20. januar 2018  Zuoz La Diagonela 65 km klassisk fellesstart 9. 3. februar 2018  Toblach Toblach–Cortina 50 km klassisk fellesstart 10. 7. april 2018  Bardu Reistadløpet 50 km klassisk fellesstart 11.7. mars 2021 Mora Vasaloppet90 km klassisk fellesstart

+Sammenlagt Sesong Lag Sammenlagt Sprint Lag Poeng Plass Poeng Plass Poeng Plass 2014/15  Santander  930  3.  60  8.  3556  1. 2015/16  Santander  1169  2.  85  6.  4449  1. 2016/17  Santander  1744  1.  47  10.  6496  1. 2017/18  Santander  1620  1.  58  11.  1910  1.

 Referanser 

 Eksterne lenker 




Kategori:Norske langrennsløpere
Kategori:Verdensmestere i langrenn
Kategori:Norgesmestere i langrenn
Kategori:Deltakere for Norge under Vinter-OL 2006
Kategori:Langrennsløpere under Vinter-OL 2006
Kategori:Deltakere for Norge under Vinter-OL 2010
Kategori:Langrennsløpere under Vinter-OL 2010
Kategori:Deltakere for Norge under Vinter-OL 2014
Kategori:Langrennsløpere under Vinter-OL 2014
Kategori:Personer fra Hole kommune
Kategori:Deltakere under Ski-VM 2011
Kategori:Deltakere under Ski-VM 2013
Kategori:Langrennsløpere tilknyttet Vasaloppet